रिजर्व बैंक ऑफ इंडिया के गवर्नर रघुराम जी राजन ने साफ कर दिया है कि वह सितंबर में रिटायर होकर वापस शिक्षा के क्षेत्र में काम करेंगे। इसका खुलासा करते हुए उन्होंने आरबीआई के अपने सहयोगियों और पूरे आरबीआई परिवार को धन्यवाद दिया है। राजन के दूसरा कार्यकाल न लेने के फैसले ने इंडिया इंक को हताश और निराश कर दिया है। देश के टॉप बैंकरों और उद्योगपतियों ने उनके इस फैसले को दुखद बताया है।